Muutin Romaniasta Suomeen muutama vuosi sitten. Viime aikoina olen lukenut paljon mediassa syrjinnästä ja rasismista. Eikö kellään enää ole järkeä täällä?

Olen matkustanut paljon ja voin varmasti sanoa, että Suomessa ei voi puhua syrjinnästä tai rasismista. Ehkä jotkut suomalaiset ovat väsyneitä, turhautuneita ja jopa vihaisia, koska kotimaassa jokainen uusi tulokas tai vähemmistö tekee mitä haluaa. Tämä on luonnollinen reaktio, ei syrjintää.

Huolimatta taustasta Suomessa kaikilla on enemmän oikeuksia kuin melkein missään muualla. Joskus tuntuu, että on etu kuulua vähemmistöön, koska saa enemmän oikeuksia kuin tavalliset suomalaiset. Tämä luo suomalaisissa vastareaktioita.

Mieheni tekee pitkiä työmatkoja ja työskentelee paljon, joten meillä on, mitä elämässä tavallinen ihminen tarvitsee. Olen maahanmuuttaja ja olen koko sydämestäni kiitollinen Suomen valtiolle. Ja kuten minä, ovat myös muut, jotka ymmärtävät, että Suomi on paratiisi verrattuna muihin maihin.

Kukaan ei kuitenkaan kysy meiltä mitään. Mediassa esittelevät kaikenlaisia hulluja.

Jatkuu mainoksen jälkeen Mainos päättyy

Syrjinnästä puhuvat ovat usein niitä, jotka hyödyntävät Suomen anteliaisuutta. Niitä, jotka eivät halua työllistyä ja maksaa veroa ja jotka unohtavat, että omassa maassa heillä ei ollut mitään ja täällä heille on tarjottu hyvä elämä.

Suomessa on turvallisuus, rehellisyys, oikeus, hyvä sosiaalihuolto. Kaikki saavat arkiruokaa ja katon pään päälle. Meille maahanmuuttajille Suomen valtio tarjoaa ilmaista koulutusta ja paljon apua sopeutuaksemme tänne. Lapsemme saavat mennä yhteen parhaimmista kouluista maailmassa.

Eikö ole hieman kiittämätöntä puhua syrjinnästä tällaisessa paikassa? Kun tulin Suomeen, tuntui vaikealta saada ystäviä ja sopeutua, vaikeaa on välillä nykyäänkin. Se ei kuitenkaan ole syrjintää. Suomalaiset ovat ujoja, vetäytyviä, kaukaisia ja joskus kylmiä, mutta kenenkään ei pitäisi sanoa, että he syrjivät.

Maahanmuuttajat kaipaavat usein omaa maataan niin paljon, että he muistavat vain romanttiset ja koristellut asiat kotimaastaan eivätkä sitä, miksi lähtivät. Vaikka kaipaamme joskus kotimaatamme, ei ole järkevää tai oikein yrittää tehdä Suomesta uutta Afganistania, Irania, Kreikkaa, Romaniaa, Venäjää ja niin edelleen.

Vaikka rakastan kotimaatani, en haluaisi Suomesta uutta Romaniaa. Tulimme Suomeen, koska se on meille ja lapsillemme kotimaatamme parempi paikka.

Jos täällä on syrjintää ja rasismia, miksei lähteä muualle? Toivon, etteivät suomalaiset anna muuttaa tätä hyvää maata joksikin muuksi.

Toivon myös, että media tekee parempaa tutkimusta ja pyytää mielipiteitä kaikilta, eikä vain kroonisesti tyytymättömiltä. Kun annatte ymmärtää vain yksipuolisesti tiettyjä asioita, jopa joku, joka ei ikinä olisi ennen ajatellut, että täällä on syrjintää, alkaa ajatella, että onhan täällä aika huono olla.

Mielestäni on väärin tarjota sellainen kuva tyhjästä, koska se antaa vääristyneen mielikuvan. Kirjoitin tämän, koska haluan muistuttaa muita maahanmuuttajia olemaan realistisia ja kiitollisia.